**Оқушыларды ойын әдісі арқылы тәрбиелеу**

**Шымкент қаласы**

**«Cambridge line» мектебі**

**бастауыш сынып мұғалімі**

**Калменова Индира Зейнуллаевна**

 Қазақстан әлемдік қауымдастыққа екпіндеп басып келеді және өзінің алдына жоғары даму мақсатын қояды.Балалардың жан- жақты дамуы үшін ойынның рөлі ерекше.

Ойын- жалпы адамзат мәдениетінің қайнар көзі. Ойын –оқытады, дамытады, тәрбиелейді,көңіл көтертеді.дем алдырады, сонымен қатар,кез-келген әлеуметтік жағдайға бейімделуге үйретеді.

 Ұлы педагог В.Сухомлинский: «Ойынсыз,музыкасыз, ертегісіз, шығармашылықсыз,қиялсыз толық мәніндегі ақыл-ой тәрбиесі болмайды» дейді. Ойын бала үшін-нағыз өмір. Оқушыларды қоршаған ортамен таныстыру,тіл байлығын арттыру, қоғамдағы әлеуметтік-экономикалық жағдайларға бастапқы көзқарастарын қалыптастыруда ойын әдісінің орны ерекше.

 «Ойын — балалар өмірінде өте маңызы зор нәрсе, үлкендердің қайраткерлігі, жұмысы, қызметі қандай маңызды болса, балалардың ойыны да сондай маңызды.Ойында бала қандай болса,өскен кезде жұмыста да, сондай болады. Сондықтан болашақ қайраткер, ең алдымен, тәрбиені ойын арқылы алады » — деп педагог А. С. Макаренко жазып қалдырды. Демек , балалармен ойынның әр түрін ұйымдастыра отырып,бір-біріне деген қайырымдылық, жанашырлық,достық,мейірімділік сезімдерді тәрбиелеуге болады.

Мұғалім оқушының пәнге деген қызығушылығын ,ынтасын арттыру,алған білімдерін пысықтау мақсаттарында ойынның көптеген түрлерін пайдаланады. Ойындар арнайы мақсатты көздейді.Балаларды оқытуда және тәрбиелеуде ойынның рөлі педагогикада бұрын да, қазір де қарастырылып келеді.

 Әлемдегі дамыған мемлекеттер қатарына қосылу саясатының басты бағыттарының бірі- жас ұрпаққа білім беруді сол әлемдік деңгейге жеткізу болып тұр. Қазіргі қоғам талабына сай баланың ой –өрісін дамыту,білікті тұлға дайындау біздің міндетіміз.

 Ойынның түрлері көп,соның ішінде маңыздысы-дидактикалық ойын. Бұл ойынның пайдасы- баланың ой-өрісін қалыптастыруды мақсат етіп, оқушылардың адамгершілік сезімін оятуға, достық, туған жеріне сүйіспеншілік сезімін тәрбиелеуге,адамдармен дұрыс қарым-қатынас жасауға үйретеді. Дидактикалық ойын кез –келген оқу материалын қызықты да тартымды қылып,балалардың көңіл- күйін көтеруге,өтілген тақырыпты жеңіл меңгеруге көмектеседі.Тақырыпты ашу барысында ойын арқылы дамытуга арналған тапсырмалар жүйелі қолданылып,ұйымдастырылып отырса,сонда ғана мұғалімнің тақырып мақсатын ашуына мүмкіндік береді.

 Халқымыз ойындарды тек балаларды алдандыру,көңілін көтеру әдісі деп емес, жас ерекшеліктеріне сай олардың көзқарастарын ,мінез-құлқын қалыптастыру құралы ретінде қараған.Ұлы ойшыл Абай Құнанбаев : «Ойын ойнап,ән салмай, өсер бала бола ма?»деп айтқандай, оқушының өмірінде ойын ерекше орын алады.Жас баланың өмірді тануы,еңбекке қатынасы, психологиялық ерекшеліктері осы ойын үстінде қалыптасады,